title: Deċiżjoni tal-Kunsill tas-6 ta' Mejju 2014 li taħtar membru tal-Bord ta’ Tmexxija tal-Aġenzija Ewropea għas-Sustanzi Kimiċi

text:
               15.5.2014

               MT

               Il-Ġurnal Uffiċjali tal-Unjoni Ewropea

               C 145/4

         DEĊIŻJONI TAL-KUNSILL
   tas-6 ta' Mejju 2014
   li taħtar membru tal-Bord ta’ Tmexxija tal-Aġenzija Ewropea għas-Sustanzi Kimiċi
   2014/C 145/03
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea,
   Wara li kkunsidra r-Regolament (KE) Nru 1907/2006 tal-Parlament Ewropew u tal-Kunsill tat-18 ta’ Diċembru 2006 dwar ir-Reġistrazzjoni, il-Valutazzjoni, l-Awtorizzazzjoni u r-Restrizzjoni ta’ Sustanzi Kimiċi (REACH), li jistabbilixxi Aġenzija Ewropea għas-Sustanzi Kimiċi, li jemenda d-Direttiva 1999/45/KE u li jħassar ir-Regolament (KEE) Nru 793/2009 u r-Regolament tal-Kummissjoni (KE) Nru 1488/94 kif ukoll id-Direttiva tal-Kunsill 76/769/KEE u d-Direttivi tal-Kummissjoni 91/155/KEE, 93/67/KEE, 93/105/KE u 2000/21/KE (1) u b’mod partikolari l-Artikolu 79 tiegħu,
   Billi:

               (1)

               L-Artikolu 79 tar-Regolament (KE) Nru 1907/2006 jipprevedi li l-Kunsill għandu jaħtar bħala membri tal-Bord ta’ Tmexxija tal-Aġenzija Ewropea għas-Sustanzi Kimiċi (il-Bord ta’ Tmexxija) rappreżentant wieħed minn kull Stat Membru.

               (2)

               Bid-Deċiżjoni tiegħu tas-17 ta’ Mejju 2011 (2), il-Kunsill ħatar 15-il membru tal-Bord ta’ Tmexxija.

               (3)

               Il-Gvern ta’ Malta informa lill-Kunsill bl-intenzjoni tiegħu li jissostitwixxi r-rappreżentant Malti fil-Bord ta’ Tmexxija u ppreżenta nomina għal rappreżentant ġdid, li għandu jinħatar għal perijodu li jintemm fil-31 ta’ Mejju 2015,

         ADOTTA DIN ID-DEĊIŻJONI:
   Artikolu 1
   Is-Sur Tristan Charles CAMILLERI, ta’ nazzjonalità Maltija, imwieled fit-18 ta’ Mejju 1980, għandu jinħatar membru tal-Bord ta’ Tmexxija tal-Aġenzija Ewropea għas-Sustanzi Kimiċi minflok is-Sur Francis E. FARRUGIA, għall-perijodu mis-6 ta' Mejju 2014sal-31 ta’ Mejju 2015.
   Artikolu 2
   Din id-Deċiżjoni għandha tidħol fis-seħħ fil-jum tal-adozzjoni tagħha.

      Magħmul fi Brussell, is-6 ta' Mejju 2014.

            Għall-Kunsill

            Il-President

         G. STOURNARAS

      (1)  ĠU L 396, 30.12.2006, p. 1.

      (2)  ĠU C 151, 21.5.2011, p. 1.


title: 2007/160/KE: Deċiżjoni tal-Kunsill tat- 22 ta’ Frar 2007 dwar il-pożizzjoni tal-Komunità rigward l-abbozz ta’ Regolament tal-Kummissjoni Ekonomika għall-Ewropa tan-Nazzjonijiet Uniti dwar l-approvazzjoni ta’ sistemi ta’ partizzjoni biex jipproteġu lill-passiġġieri minn bagalji maqlugħa minn posthom forniti bħala tagħmir mhux oriġinali mal-vetturi Test b’rilevanza għaż-ŻEE.

text:
               8.1.2008

               MT

               Il-Ġurnal Uffiċjali ta’ l-Unjoni Ewropea

               196

         DEĊIŻJONI TAL-KUNSILL
   tat-22 ta’ Frar 2007
   dwar il-pożizzjoni tal-Komunità rigward l-abbozz ta’ Regolament tal-Kummissjoni Ekonomika għall-Ewropa tan-Nazzjonijiet Uniti dwar l-approvazzjoni ta’ sistemi ta’ partizzjoni biex jipproteġu lill-passiġġieri minn bagalji maqlugħa minn posthom forniti bħala tagħmir mhux oriġinali mal-vetturi
   (Test b’rilevanza għaż-ŻEE)
   (2007/160/KE)
   IL-KUNSILL TA’ L-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea,
   Wara li kkunsidra id-Deċiżjoni tal-Kunsill 97/836/KE tas-27 ta’ Novembru 1997 bil-ħsieb ta’ l-adeżjoni tal-Komunità Ewropea mal-Ftehim tal-Kummissjoni Ekonomika tan-Nazzjonijiet Uniti għall-Ewropa dwar l-adozzjoni ta’ preskrizzjonijet tekniċi uniformi għall-vetturi bir-roti, tagħmir u partijiet liema jistgħu ikunu ffitjati ma’ u/jew ikunu wżati ma’ vetturi bir-roti u l-kundizzjonijet reċiproċi ta’ l-approvazzjonijiet mogħtija fuq il-bażi ta’ dawn il-preskrizzjonijet (1), u b’mod partikolari t-tieni inċiż ta’ l-Artikolu 4(2) tagħha,
   Wara li kkunsidra l-proposta tal-Kummissjoni,
   Wara li kkunsidra l-kunsens tal-Parlament Ewropew,
   Billi:

               (1)

               L-abbozz ta’ Regolament tal-Kummissjoni Ekonomika tan-Nazzjonijiet Uniti għall-Ewropa (hawn aktar ‘il quddiem “l-abbozz ta’ Regolament UN/ECE”) dwar l-approvazzjoni ta’ sistemi ta’ partizzjoni, forniti bħala tagħmir mhux oriġinali mal-vetturi, biex jipproteġu l-passiġġieri mill-bagalji maqlugħa minn posthom (2) tipprevedi l-abolizzjoni ta’ l-ostakoli tekniċi għal-kummerċ fil-vetturi bil-magna bejn il-Partijiet Kontraenti fir-rigward ta’ dawn il-komponenti, filwaqt li jiġi żgurat livell għoli ta’ sikurezza u ta’ protezzjoni ta’ l-ambjent.

               (2)

               Huwa xieraq li tiġi definita l-pożizzjoni tal-Komunità fir-rigward ta’ l-abbozz ta’ Regolament UN/ECE, u b’konsegwenza ta’ dan biex issir proviżjoni għall-Komunità, irrappreżentata mill-Kummissjoni, biex tivvota favur dak l-abbozz.

               (3)

               Ġaladarba l-abbozz ta’ Regolament jirrigwarda l-forniment ta’ tagħmir mhux oriġinali, ma għandux isir parti mis-sistema Komunitarja għall-approvazzjoni tat-tip tal-vetturi bil-magna.

         IDDEĊIEDA KIF ĠEJ:
   Artikolu 1
   L-abbozz ta’ Regolament UN/ECE dwar sistemi ta’ partizzjoni, forniti bħala tagħmir mhux oriġinali mal-vettura, biex jipproteġu l-passiġġieri minn bagalji maqlugħa huwa b’dan approvat.
   Artikolu 2
   Il-Komunità, irrappreżentata mill-Kummissjoni, sejra tivvota favur l-abbozz ta’ Regolament tal-UN/ECE msemmi fl-Artikolu 1 f’laqgħa fil-ġejjieni tal-Kumitat Amministrattiv tal-Forum Dinji ta’ l-UN/ECE għall-Armonizzazzjoni tar-Regolamenti tal-Vetturi.
   Artikolu 3
   Ir-Regolament tal-UN/ECE dwar sistemi ta’ partizzjoni, forniti bħala tagħmir mhux oriġinali mal-vettura, biex jipproteġu l-passiġġieri minn bagalji maqlugħa m’ għandux isir parti mis-sistema Komunitarja għall-approvazzjoni tat-tip tal-vetturi bil-magna.

      Magħmul fi Brussell, 22 ta’ Frar 2007.

            Għall-Kunsill

            Il-President

         F. MÜNTEFERING

      (1)  ĠU L 346, 17.12.1997, p. 78.

      (2)  Dokument TRANS/WP.29/2005/2088.


title: Deċiżjoni tal-Kunsill 2009/949/ĠAI tat- 30 ta’ Novembru 2009 li taġġusta s-salarji bażiċi u l-allowances applikabbli għall-persunal tal-Europol

text:
               15.12.2009

               MT

               Il-Ġurnal Uffiċjali tal-Unjoni Ewropea

               L 328/48

         DEĊIŻJONI TAL-KUNSILL 2009/949/ĠAI
   tat-30 ta’ Novembru 2009
   li taġġusta s-salarji bażiċi u l-allowances applikabbli għall-persunal tal-Europol
   IL-KUNSILL TAL-UNJONI EWROPEA:
   Wara li kkunsidra l-Att tal-Kunsill tat-3 ta’ Diċembru 1998 li jistabbilixxi r-Regolamenti tal-Persunal applikabbli għall-impjegati tal-Europol (1), (minn hawn ‘il quddiem “ir-Regolamenti tal-Persunal”), u b’mod partikolari l-Artikolu 44 tiegħu,
   Wara li kkunsidra l-inizjattiva tar-Repubblika Ċeka,
   Wara li kkunsidra l-Opinjoni tal-Parlament Ewropew (2),
   Wara li kkunsidra r-reviżjoni tar-remunerazzjoni tal-uffiċjali tal-Europol mill-Bord tat-Tmexxija tal-Europol,
   Billi:

               (1)

               Fir-reviżjoni tar-remunerazzjoni tal-uffiċjali tal-Europol, il-Bord tat-Tmexxija kkunsidra t-tibdil fl-għoli tal-ħajja fl-Olanda, kif ukoll it-tibdil fis-salarji fis-servizz pubbliku fl-Istati Membri.

               (2)

               Il-perijodu ta’ reviżjoni mill-1 ta’ Lulju 2007 sat-30 ta’ Ġunju 2008 jiġġustifika żieda ta’ 1,2 % tar-remunerazzjoni għall-perijodu mill-1 ta’ Lulju 2008 sat-30 ta’ Ġunju 2009.

               (3)

               Hija kompetenza tal-Kunsill, li jaġixxi unanimament, li jaġġusta s-salarji bażiċi u l-benefiċċji tal-uffiċjali tal-Europol, abbażi tar-reviżjoni,

         IDDEĊIEDA KIF ĠEJ:
   Artikolu 1
   Ir-Regolamenti tal-Persunal huma b’dan emendati kif ġej:
   B’effett mill-1 ta’ Lulju 2008:

               (a)

               fl-Artikolu 45, it-tabella tas-salarji bażiċi fix-xahar għandha tiġi sostitwita bis-segwenti:

                           1

                           2

                           3

                           4

                           5

                           6

                           7

                           8

                           9

                           10

                           11

                           1

                           15 578,99

                           2

                           13 989,27

                           3

                           9 601,74

                           9 849,73

                           10 097,73

                           10 364,80

                           10 631,87

                           10 911,63

                           11 190,13

                           11 483,94

                           11 779,62

                           12 091,21

                           12 399,59

                           4

                           8 361,77

                           8 584,33

                           8 803,72

                           9 035,81

                           9 267,91

                           9 512,71

                           9 754,34

                           10 011,89

                           10 269,40

                           10 539,67

                           10 809,91

                           5

                           6 889,73

                           7 070,95

                           7 248,99

                           7 439,76

                           7 630,53

                           7 834,00

                           8 034,30

                           8 247,32

                           8 457,16

                           8 679,71

                           8 902,28

                           6

                           5 904,14

                           6 059,89

                           6 215,70

                           6 381,03

                           6 543,17

                           6 714,86

                           6 886,55

                           7 067,78

                           7 248,99

                           7 439,76

                           7 630,53

                           7

                           4 921,68

                           5 052,05

                           5 179,21

                           5 315,93

                           5 452,63

                           5 595,72

                           5 738,78

                           5 891,40

                           6 040,83

                           6 199,81

                           6 358,77

                           8

                           4 184,07

                           4 295,35

                           4 403,43

                           4 521,09

                           4 635,53

                           4 756,36

                           4 877,17

                           5 007,54

                           5 134,71

                           5 271,42

                           5 404,94

                           9

                           3 688,09

                           3 786,64

                           3 885,22

                           3 986,93

                           4 088,69

                           4 196,78

                           4 304,89

                           4 419,34

                           4 530,66

                           4 651,45

                           4 769,08

                           10

                           3 198,47

                           3 284,32

                           3 366,96

                           3 455,97

                           3 541,84

                           3 637,22

                           3 732,59

                           3 831,15

                           3 926,53

                           4 031,46

                           4 133,20

                           11

                           3 099,91

                           3 182,58

                           3 262,04

                           3 347,90

                           3 433,73

                           3 525,93

                           3 614,97

                           3 710,35

                           3 805,73

                           3 907,48

                           4 006,00

                           12

                           2 460,87

                           2 527,59

                           2 591,18

                           2 657,97

                           2 724,74

                           2 797,85

                           2 870,98

                           2 947,29

                           3 020,41

                           3 099,91

                           3 179,39

                           13

                           2 114,28

                           2 171,52

                           2 225,57

                           2 285,99

                           2 343,22

                           2 406,79

                           2 467,21

                           2 533,97

                           2 597,58

                           2 667,51

                           2 734,26

               (b)

               fl-Artikolu 59(3), l-ammont “EUR 1 036,76” għandu jiġi sostitwit minn “EUR 1 049,20”;

               (ċ)

               fl-Artikolu 59(3), l-ammont “EUR 2 073,51” għandu jiġi sostitwit minn: “EUR 2 098,39”;

               (d)

               fl-Artikolu 60(1), l-ammont “EUR 276,48” għandu jiġi sostitwit minn: “EUR 279,80”;

               (e)

               fl-Artikolu 2(1) tal-Appendiċi 5, l-ammont “EUR 289,03” għandu jiġi sostitwit minn: “EUR 292,50”;

               (f)

               fl-Artikolu 3(1) tal-Appendiċi 5, l-ammont “EUR 12 566,73” għandu jiġi sostitwit minn: “EUR 12 717,53”;

               (g)

               fl-Artikolu 3(1) tal-Appendiċi 5, l-ammont “EUR 2 827,52” għandu jiġi sostitwit minn: “EUR 2 861,45”;

               (h)

               fl-Artikolu 3(2) tal-Appendiċi 5, l-ammont “EUR 16 965,09” għandu jiġi sostitwit minn: “EUR 17 168,67”;

               (i)

               fl-Artikolu 4(1) tal-Appendiċi 5, l-ammont “EUR 1 256,68” għandu jiġi sostitwit minn: “EUR 1 271,76”;

               (j)

               fl-Artikolu 4(1) tal-Appendiċi 5, l-ammont “EUR 942,53” għandu jiġi sostitwit minn: “EUR 953,84”;

               (k)

               fl-Artikolu 4(1) tal-Appendiċi 5, l-ammont “EUR 628,33” għandu jiġi sostitwit minn: “EUR 635,87”;

               (l)

               fl-Artikolu 4(1) tal-Appendiċi 5, l-ammont “EUR 502,66” għandu jiġi sostitwit minn: “EUR 508,69”;

               (m)

               fl-Artikolu 5(3) tal-Appendiċi 5, l-ammont “EUR 1 773,42” għandu jiġi sostitwit minn: “EUR 1 794,70”;

               (n)

               fl-Artikolu 5(3) tal-Appendiċi 5, l-ammont “EUR 2 364,57” għandu jiġi sostitwit minn: “EUR 2 392,94”;

               (o)

               fl-Artikolu 5(3) tal-Appendiċi 5, l-ammont “EUR 2 955,70” għandu jiġi sostitwit minn: “EUR 2 991,17”.

         Artikolu 2
   Din id-Deċiżjoni għandha tiġi pubblikata f’Il Ġurnal Uffiċjali tal-Unjoni Ewropea.

   Artikolu 3
   Din id-Deċiżjoni għandha jkollha effett fil-jum ta’ wara l-adozzjoni tagħha.

      Magħmul fit-30 ta’ Novembru 2009,

            Għall-Kunsill

            Il-President

         B. ASK

      (1)  ĠU C 26, 30.1.1999, p. 23.

      (2)  Opinjoni mogħtija fit-22 ta’ Ottubru 2009 (għadha mhijiex pubblikata fil-Ġurnal Uffiċjali).


               12.8.2016

               MT

               Il-Ġurnal Uffiċjali tal-Unjoni Ewropea

               C 294/109

         P8_TA(2014)0109
   Ebda oġġezzjoni għal att delegat: Ex ante għall-arranġamenti ta' finanzjament ta' riżoluzzjoni
   Deċiżjoni tal-Parlament Ewropew tat-18 ta' Diċembru 2014 li ma ssir ebda oġġezzjoni għar-Regolament delegat tal-Kummissjoni tal-21 ta' Ottubru 2014 li jisupplimenta d-Direttiva 2014/59/UE tal-Parlament Ewropew u tal-Kunsill tal-15 ta' Mejju 2014 fir-rigward tal-kontribuzzjonijiet ex ante għall-arranġamenti ta' finanzjament ta' riżoluzzjoni (C(2014)07674 – 2014/2923(DEA))
   (2016/C 294/38)

      Il-Parlament Ewropew,

               —

               wara li kkunsidra r-regolament delegat tal-Kummissjoni (C(2014)07674),

               —

               wara li kkunsidra l-ittra tal-Kummissjoni tat-18 ta' Novembru 2014, li permezz tagħha hija talbet lill-Parlament jiddikjara li mhux se joġġezzjona għar-regolament delegat,

               —

               wara li kkunsidra l-ittra tal-Kumitat għall-Affarijiet Ekonomiċi u Monetarji lill-President tal-Konferenza tal-Presidenti tal-Kumitati, tas-16 ta' Diċembru 2014,

               —

               wara li kkunsidra l-Artikolu 290 tat-Trattat dwar il-Funzjonament tal-Unjoni Ewropea,

               —

               wara li kkunsidra d-Direttiva 2014/59/UE tal-Parlament Ewropew u tal-Kunsill tal-15 ta' Mejju 2014 li tistabbilixxi qafas għall-irkupru u r-riżoluzzjoni ta' istituzzjonijiet ta' kreditu u ditti ta' investiment u li temenda d-Direttiva tal-Kunsill 82/891/KEE u d-Direttivi 2001/24/KE, 2002/47/KE, 2004/25/KE, 2005/56/KE, 2007/36/KE, 2011/35/UE, 2012/30/UE u 2013/36/UE, u r-Regolamenti (UE) Nru 1093/2010 u (UE) Nru 648/2012 tal-Parlament Ewropew u tal-Kunsill (1), u b'mod partikolari l-Artikoli 103(7) u (8) u 115(5) tiegħu,

               —

               wara li kkunsidra r-rakkomandazzjoni għal deċiżjoni mill-Kumitat għall-Affarijiet Ekonomiċi u Monetarji,

               —

               wara li kkunsidra l-ftehim fi ħdan il-Kunsill dwar ir-regolament ta' implimentazzjoni li jispeċifika kundizzjonijiet uniformi għall-applikazzjoni tar-Regolament (UE) Nru 806/2014 tal-Parlament Ewropew u tal-Kunsill fir-rigward tal-kontribuzzjonijiet ex-ante għall-Fond Uniku ta' Riżoluzzjoni (COM(2014)0710),

               —

               wara li kkunsidra l-Artikolu 105(6) tar-Regoli ta' Proċedura tiegħu,

               A.

               billi l-Artikolu 130 tad-Direttiva 2014/59/UE (id-Direttiva BRRD) jirrikjedi li l-Istati Membri japplikaw il-miżuri nazzjonali meħtieġa biex jikkonformaw ma' dik id-Direttiva mill-1 ta' Jannar 2015;

               B.

               billi biex japplikaw id-Direttiva, huwa meħtieġ li l-Istati Membri jiżguraw li l-kontribuzzjonijiet jiżdiedu mill-inqas annwalment min-naħa tal-istituzzjonijiet tal-kreditu u d-ditti ta' investiment relevanti (“l-istituzzjonijiet”) awtorizzati fit-territorji tagħhom (Artikolu 103(1) tad-Direttiva BRRD);

               C.

               billi dawn il-kontribuzzjonijiet għandhom jiġu aġġustati għall-profil tar-riskju tal-istituzzjonijiet skont il-kriterji speċifikati f'att delegat tal-Kummissjoni;

               D.

               billi l-Artikolu 103(7) tad-Direttiva BRRD jagħti s-setgħa lill-Kummissjoni tadotta atti delegati sabiex tispeċifika l-kunċett ta' aġġustament ta' kontribuzzjonijiet b'mod proporzjonali mal-profil tar-riskju tal-istituzzjonijiet, filwaqt li jitqiesu ċerti kriterji mniżżla f'dak l-Artikolu;

               E.

               billi fil-21 ta' Ottubru 2014, sabiex tossodisfa s-setgħa li ngħatat imsemmija hawn fuq, il-Kummissjoni adottat regolament delegat tal-Kummissjoni li jissupplimenta d-Direttiva 2014/59/UE tal-Parlament Ewropew u tal-Kunsill tal-15 ta' Mejju 2014 fir-rigward tal-kontribuzzjonijiet ex ante għall-arranġamenti ta' finanzjament ta' riżoluzzjoni;

               F.

               billi dan ir-Regolament delegat jista' jidħol fis-seħħ fi tmiem il-perjodu ta' skrutinju tal-Parlament u tal-Kunsill biss jekk ma tiġi espressa l-ebda oġġezzjoni mill-Parlament u lanqas mill-Kunsill jew jekk, qabel ma jiskadi dak il-perjodu, kemm il-Parlament kif ukoll il-Kunsill ikunu infurmaw lill-Kummissjoni li mhumiex se joġġezzjonaw; billi l-perjodu ta' skrutinju ġie stabbilit, skont l-Artikolu 115(5) tad-Direttiva BRRD, għal tliet xhur mid-data ta' notifika, jiġifieri sal-21 ta' Jannar 2015, u jista' jiġi estiż sa tliet xhur oħra;

               G.

               billi l-implimentazzjoni mingħajr xkiel u f'waqtha tal-qafas tal-BRRD tal-1 ta' Jannar 2015 jirrikjedi li l-awtoritajiet ta' riżoluzzjoni nazzjonali jibdew jikkalkolaw u jiġbru l-kontribuzzjonijiet għall-arranġamenti ta' finanzjament ta' riżoluzzjoni mill-aktar fis possibbli u fi kwalunkwe każ sal-1 ta' Jannar 2015; billi dan il-kalkolu u l-ġbir għandhom isiru skont ir-regolament delegat imsemmi hawn fuq;

               H.

               billi r-regolament delegat għandu, għalhekk, jidħol fis-seħħ fl-2014, qabel l-iskadenza tal-perjodu ta' skrutinju msemmi fil-Premessa F;

               I.

               billi l-ftehim fi ħdan il-Kunsill dwar ir-Regolament ta' implimentazzjoni jispeċifika kundizzjonijiet uniformi ta' applikazzjoni tar-Regolament (UE) Nru 806/2014 tal-Parlament Ewropew u tal-Kunsill fir-rigward ta' kontribuzzjonijiet ex-ante dwar il-Fond Uniku ta' Riżoluzzjoni, li ntlaħaq wara involviment informali tal-Parlament, huwa konsistenti mar-regolament delegat imsemmi hawn fuq;

               1.

               Jiddikjara li ma joġġezzjonax għar-regolament delegat;

               2.

               Jagħti istruzzjonijiet lill-President tiegħu sabiex jgħaddi din id-deċiżjoni lill-Kunsill u lill-Kummissjoni.

      (1)  ĠU L 173, 12.6.2014, p. 190.


title: 2013/265/UE: Deċiżjoni tal-Kunsill tad- 29 ta’ Mejju 2013 li taħtar membru Taljan fil-Kumitat tar-Reġjuni

text:
               6.6.2013

               MT

               Il-Ġurnal Uffiċjali tal-Unjoni Ewropea

               L 154/7

         DEĊIŻJONI TAL-KUNSILL
   tad-29 ta’ Mejju 2013
   li taħtar membru Taljan fil-Kumitat tar-Reġjuni
   (2013/265/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 305 tiegħu,
   Wara li kkunsidra l-proposta mill-Gvern Taljan,
   Billi:

               (1)

               Fit-22 ta’ Diċembru 2009 u fit-18 ta’ Jannar 2010, il-Kunsill adotta d-Deċiżjonijiet 2009/1014/UE (1) u 2010/29/UE (2) li jaħtru l-membri u l-membri supplenti tal-Kumitat tar-Reġjuni għall-perijodu mis-26 ta’ Jannar 2010 sal-25 ta’ Jannar 2015.

               (2)

               Konsegwentement għat-tmiem tal-mandat tas-Sur Giuseppe CASTIGLIONE, sar vakanti siġġu ta’ membru fil-Kumitat tar-Reġjuni,

         ADOTTA DIN ID-DEĊIŻJONI:
   Artikolu 1
   Huwa b’dan maħtur membru fil-Kumitat tar-Reġjuni għall-bqija tal-mandat attwali, jiġifieri sal-25 ta’ Jannar 2015:

               —

               Is-Sur Guerino TESTA, Presidente della Provincia di Pescara.

         Artikolu 2
   Din id-Deċiżjoni għandha ssir effettiva fil-jum tal-adozzjoni tagħha.

      Magħmul fi Brussell, id-29 ta’ Mejju 2013.

            Għall-Kunsill

            Il-President

         R. BRUTON

      (1)  ĠU L 348, 29.12.2009, p. 22.

      (2)  ĠU L 12, 19.1.2010, p. 11.


title: Deċiżjoni tal-Kummissjoni (UE) 2015/512 tal- 25 ta' Marzu 2015 li temenda d-Deċiżjoni 1999/352/KE, KEFA, Euratom li tistabbilixxi l-Uffiċċju Ewropew Kontra l-Frodi (OLAF)

text:
               26.3.2015

               MT

               Il-Ġurnal Uffiċjali tal-Unjoni Ewropea

               L 81/4

         DEĊIŻJONI TAL-KUMMISSJONI (UE) 2015/512
   tal-25 ta' Marzu 2015
   li temenda d-Deċiżjoni 1999/352/KE, KEFA, Euratom li tistabbilixxi l-Uffiċċju Ewropew Kontra l-Frodi (OLAF)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea, u b'mod partikolari l-Artikolu 249 tiegħu,
   Billi:

               (1)

               Fl-2104 laqgħa tal-Kulleġġ fil-5 ta' Novembru 2014, il-Kummissjoni ddeċidiet li torganizza mill-ġdid is-servizzi tagħha u li titrasferixxi mill-Uffiċċju Ewropew kontra l-Frodi għad-Direttorat Ġenerali għall-Affarijiet Ekonomiċi u Finanzjarji l-kompiti marbutin mat-tħejjija ta' inizjattivi leġiżlattivi u regolatorji tal-Kummissjoni li għandhom bħala għan dak tal-protezzjoni tal-euro kontra l-iffalsifikar, u l-appoġġ f'tali qasam permezz ta' taħriġ u assistenza teknika.

               (2)

               Id-Deċiżjoni tal-Kummissjoni 1999/352/KE, KEFA, Euratom (1) għandha għaldaqstant tiġi emendata.

               (3)

               Ġaladarba l-organizzazzjoni mill-ġdid tas-servizzi tal-Kummissjoni, imsemmija hawn fuq, saret effettiva fl-1 ta' Jannar 2015, id-dispożizzjonijiet legali rilevanti għandhom jiġu aġġornati bla dewmien.

         ADOTTAT DIN ID-DEĊIŻJONI:
   Artikolu 1
   L-Artikolu 2 tad-Deċiżjoni 1999/352/KE, KEFA, Euratom huwa emendat kif ġej:

               1.

               fil-paragrafu 2, titħassar it-tieni sentenza;

               2.

               il-paragrafu 4 huwa sostitwit b'dan li ġej:
               “4.   L-Uffiċċju jkun responsabbli għat-tħejjija tal-inizjattivi leġiżlattivi u regolatorji tal-Kummissjoni li għandhom bħala għan dak tal-prevenzjoni tal-frodi kif hemm imsemmi fil-paragrafu 1.”.
         Artikolu 2
   Din id-Deċiżjoni tidħol fis-seħħ l-għada tal-pubblikazzjoni tagħha f'Il-Ġurnal Uffiċjali tal-Unjoni Ewropea.

      Magħmul fi Brussell, il-25 ta' Marzu 2015.

            Għall-Kummissjoni

            Il-President

         Jean-Claude JUNCKER

      (1)  Id-Deċiżjoni tal-Kummissjoni 1999/352/KE, KEFA, Euratom tat-28 ta' April 1999 li tistabbilixxi l-Uffiċċju Ewropew Kontra l-Frodi (OLAF) (ĠU L 136, 31.5.1999, p. 20).


title: 2011/808/UE: Deċiżjoni tal-Kunsill tal- 5 ta’ Diċembru 2011 li temenda u testendi l-perijodu ta' applikazzjoni tad-Deċiżjoni 2010/371/UE dwar il-konklużjoni tal-proċedura ta’ konsultazzjoni mar-Repubblika tal-Madagaskar taħt l-Artikolu 96 tal-Ftehim ta’ Sħubija AKP-UE

text:
               7.12.2011

               MT

               Il-Ġurnal Uffiċjali tal-Unjoni Ewropea

               L 324/1

         DEĊIŻJONI TAL-KUNSILL
   tal-5 ta’ Diċembru 2011
   li temenda u testendi l-perijodu ta' applikazzjoni tad-Deċiżjoni 2010/371/UE dwar il-konklużjoni tal-proċedura ta’ konsultazzjoni mar-Repubblika tal-Madagaskar taħt l-Artikolu 96 tal-Ftehim ta’ Sħubija AKP-UE
   (2011/808/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea,
   Wara li kkunsidra l-Ftehim ta’ Sħubija bejn il-membri tal-Grupp tal-Istati Afrikani, tal-Karibew u tal-Paċifiku, minn naħa waħda, u l-Komunità Ewropea u l-Istati Membri tagħha, min-naħa l-oħra, iffirmat f’Cotonou fit-23 ta’ Ġunju 2000 (1) u modifikat f'Ouagadougou, Burkina Faso, fit-22 ta’ Ġunju 2010 (2) (minn hawn 'il quddiem imsejjaħ il-“Ftehim ta’ Sħubija AKP-UE”), u b’mod partikolari l-Artikolu 96 tiegħu,
   Wara li kkunsidra l-Ftehim intern bejn ir-rappreżentanti tal-gvernijiet tal-Istati Membri, li ltaqgħu fil-Kunsill, dwar il-miżuri li għandhom jittieħdu u l-proċeduri li għandhom ikunu segwiti għall-implimentazzjoni tal-Ftehim ta' Sħubija AKP-KE (3), u b'mod partikolari l-Artikolu 3 tiegħu,
   Wara li kkunsidra l-proposta tal-Kummissjoni Ewropea,
   Bi ftehim mar-Rappreżentant Għoli tal-Unjoni għall-Affarijiet Barranin u l-Politika ta' Sigurtà,
   Billi:

               (1)

               Id-Deċiżjoni 2010/371/UE tas-7 ta’ Ġunju 2010 dwar il-konklużjoni tal-proċedura ta’ konsultazzjoni mar-Repubblika tal-Madagaskar taħt l-Artikolu 96 tal-Ftehim ta’ Sħubija AKP-UE (4) ġiet adottata bil-għan li jiġu implimentati l-miżuri xierqa b'segwitu għall-ksur tal-elementi essenzjali msemmija fl-Artikolu 9 tal-imsemmi Ftehim ta' Sħubija AKP-UE.

               (2)

               Dawn il-miżuri xierqa ġew estiżi sas-6 ta' Diċembru 2011 permezz tad-Deċiżjoni 2011/324/UE (5) tat-30 ta' Mejju 2011, billi wara l-perijodu ta' tnax-il xahar, l-ebda pjan direzzjonali relatat mal-proċess ta’ tranżizzjoni konsenswali ma ġie ffirmat min-naħa tal-Madagaskar jew approvat mill-Komunità għall-Iżvilupp tan-Nofsinhar tal-Afrika (SADC), mill-Unjoni Afrikana jew mill-Komunità Internazzjonali.

               (3)

               Bħala riżultat tal-isforzi importanti mill-partiti politiċi kollha tal-Madagaskar, permezz tal-medjazzjoni tas-SADC, ġie iffirmat fis-16 ta' Settembru 2011, mill-maġġoranza kbira tal-atturi politiċi tal-Madagaskar, "pjan direzzjonali" għall-ħruġ mill-kriżi fil-Madagaskar. Dan il-pjan direzzjonali jindika l-impenji li l-firmatarji qablu li jieħdu biex jitwettaq il-proċess ta' tranżizzjoni newtrali, inklussiv u konsenswali, li għandu jwassal għall-organizzazzjoni ta' elezzjonijiet kredibbi, ħielsa u trasparenti li jippermettu r-ritorn tal-ordni kostituzzjonali. L-implimentazzjoni tiegħu diġà nbdiet bil-ħatra ta' Prim Ministru ta’ konsensus fit-28 ta' Ottubru 2011.

               (4)

               Konsegwentement, jaqbel li l-miżuri xierqa fis-seħħ jiġu emendati sabiex l-Unjoni Ewropea tkun tista' takkumpanja l-proċess ta' tranżizzjoni, bil-kondizzjoni li l-Madagaskar ikun issodisfa l-impenji marbuta mal-kisbiet ewlenin tal-"pjan direzzjonali", jew dawk li jista' jintlaħaq ftehim dwarhom matul id-djalogu politiku li jista' jsir bejn il-gvern tal-Madagaskar u l-Unjoni.

               (5)

               Il-perijodu tal-applikazzjoni tad-Deċiżjoni 2010/371/UE jiskadi fis-6 ta’ Diċembru 2011. Il-miżuri xierqa kif ġew emendati minn din id-Deċiżjoni għandhom ikunu applikabbli matul perijodu ta' tnax-il xahar, mingħajr preġudizzju għar-reviżjoni regolari tagħhom matul dan il-perijodu,

         ADOTTA DIN ID-DEĊIŻJONI
   Artikolu 1
   Id-Deċiżjoni 2010/371/UE hija b’dan emendata kif ġej:

               1)

               Fl-Artikolu 3, it-tieni sentenza hija sostitwita mit-test segwenti:
               "Hi għandha tibqa' fis-seħħ sas-6 ta' Diċembru 2012, suġġett għal reviżjoni regolari tagħha matul dan il-perijodu.".

               2)

               Il-miżuri xierqa speċifikati fl-ittra fl-Anness tad-Deċiżjoni 2010/371/UE tas-7 ta' Ġunju 2010 huma sostitwiti mill-miżuri xierqa speċifikati fl-Anness ta' din id-Deċiżjoni.

         Artikolu 2
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fi Brussell, il-5 ta’ Diċembru 2011.

            Għall-Kunsill

            Il-President

         M. DOWGIELEWICZ

      (1)  ĠU L 317, 15.12.2000, p. 3.

      (2)  ĠU L 287, 4.11.2010, p. 3.

      (3)  ĠU L 317, 15.12.2000, p. 376.

      (4)  ĠU L 169, 3.7.2010, p. 13.

      (5)  ĠU L 146, 1.6.2011, p. 2.

      ANNESS

         ABBOZZ TA' ITTRA INDIRIZZATA LILL-PRESIDENT TA’ TRANŻIZZJONI

      Eċċellenza,
      L-Unjoni Ewropea (UE) tagħti importanza kbira lid-dispożizzjonijiet tal-Artikolu 9 tal-Ftehim ta’ Sħubija bejn il-membri tal-Grupp tal-Istati Afrikani, tal-Karibew u tal-Paċifiku, minn naħa waħda, u l-Komunità Ewropea u l-Istati Membri tagħha, min-naħa l-oħra, iffirmat f’Cotonou fit-23 ta’ Ġunju 2000 u modifikat f'Ouagadougou, Burkina Faso, fit-22 ta’ Ġunju 2010 (minn hawn 'il quddiem imsejjaħ il-“Ftehim ta’ Sħubija AKP-UE”). Ir-rispett għad-drittijiet tal-bniedem, l-istituzzjonijiet demokratiċi u l-Istat tad-Dritt jikkostitwixxu elementi essenzjali tal-Ftehim ta' Sħubija AKP-UE u għalhekk, jiffurmaw il-bażi tar-relazzjonijiet tagħna.
      Permezz ta' ittra ddatata s-16 ta’ Ġunju 2011, l-Unjoni Ewropea għarrfitek bid-Deċiżjoni tagħha 2011/324/UE li testendi l-miżuri xierqa sas-6 ta' Diċembru 2011 skont l-Artikolu 96(2)(c) tal-Ftehim ta' Sħubija AKP-UE.
      Minn dakinhar, l-Unjoni Ewropea segwiet mill-qrib is-sitwazzjoni politika f'pajjiżek u akkumpanjat b'mod attiv l-isforzi ta' medjazzjoni, approvati partikolarment mill-Komunità għall-Iżvilupp tan-Nofsinhar tal-Afrika (SADC) u sostnuti partikolarment mill-Kummissjoni tal-Oċean Indjan u l-imsieħba Afrikani oħrajn, li finalment ippermettew l-iffirmar fis-16 ta' Settembru 2011, tal-"pjan direzzjonali" għall-ħruġ mill-kriżi fil-Madagaskar, hekk kif emendat u spjegat rigward ir-ritorn fil-Madagaskar taċ-ċittadini kollha tiegħu li jinsabu f'eżilju minħabba raġunijiet politiċi wara s-summit tas-SADC tal-11 u t-12 ta' Ġunju 2011.
      L-Unjoni Ewropea laqgħat dan l-iffirmar li jiftaħ it-triq għal proċess ta' tranżizzjoni li għandu jwassal għall-organizzazzjoni ta' elezzjonijiet kredibbi, ħielsa u trasparenti li jippermettu r-ritorn rapidu tal-ordni kostituzzjonali L-Unjoni Ewropea fakkret li hija ser tibqa' disponibbli biex tagħti l-akkumpanjament politiku u finanzjarju tagħha u biex takkumpanja l-proċess ta' tranżizzjoni, bi tweġiba għall-appell li għandu jsir mis-SADC u mill-Unjoni Afrikana (UA), u f'kollaborazzjoni stretta mal-Komunità Internazzjonali. L-Unjoni Ewropea hija lesta tintensifika d-djalogu politiku mal-awtoritajiet ta’ tranżizzjoni maħluqa b'riżultat tal-implimentazzjoni tal-"pjan direzzjonali" sabiex jiġu eżaminati l-kondizzjonijiet u l-mekkaniżmi ta' dan l-akkumpanjament.
      Konformement mal-Artikoli 4, 5, 6 u 8 tal-"pjan direzzjonali", il-ħatriet tal-Prim Ministru ta’ konsensus u tal-Gvern ta' tranżizzjoni jikkostitwixxu stadji kruċjali fl-implimentazzjoni tal-proċess, għaliex dawn huma responsabbli mill-istabbiliment tal-kondizzjonijiet meħtieġa bil-ħsieb tal-organizzazzjoni ta' elezzjonijiet kredibbi, ħielsa u trasparenti, f'kooperazzjoni mal-komunità internazzjonali.
      L-akkumpanjament politiku u finanzjarju tal-Unjoni Ewropea huwa soġġett għar-rispett min-naħa tal-Madagaskar tal-impenji deskritti kif ġej:

                  L-impenji min-naħa tal-Madagaskar

                  L-impenji tal-Unjoni Ewropea

                     L-iffirmar tal-pjan direzzjonali

                  Id-dikjarazzjoni tal-kelliem mar-Rappreżentant Għoli tal-Unjoni għall-Affarijiet Barranin u l-Politika ta' Sigurtà (RGħ) (risposta pożittiva li tilqa' l-iffirmar tal-pjan direzzjonali u li tesprimi r-rieda li tagħti akkumpanjament politiku u finanzjarju għall-implimentazzjoni tat-tranżizzjoni, soġġett għat-twettiq tagħha)

                     L-ewwel kuntatti ta' livell għoli mal-awtoritajiet tal-Madagaskar (żjara ta' żewġ Ministri tal-Madagaskar)

                     L-identifikazzjoni/il-formulazzjoni tal-programmi ta’ sostenn lill-popolazzjonijiet vulnerabbli (programm dwar is-saħħa, l-edukazzjoni, l-ikel, programm ta' sostenn għas-soċjetà ċivili, programm dwar is-sigurtà tal-ikel/l-infrastrutturi rurali, programm dwar passaġġi rurali ta’ intensità għolja fil-forza tax-xogħol (HIMO)) taħt l-10 il-Fond Ewropew għall-Iżvilupp (FEŻ) għal ammont ta’ madwar EUR 100 miljun u l-linji baġitarji

                     L-identifikazzjoni tal-programmi ta’ akkumpanjament tat-tranżizzjoni taħt l-10 FEŻ u l-linji baġitarji

                     L-identifikazzjoni tal-programmi ta' kooperazzjoni għall-iżvilupp taħt l-10 FEŻ b'mod partikolari permezz tal-Faċilità għall-Kooperazzjoni Teknika (FKT) ta' EUR 6 miljuni (fl-oqsma ta' interventi speċifikati mill-Programmi Indikattivi Nazzjonali (PIN) tal-10 FEŻ) u l-linji baġitarji u tal-operazzjonijiet tal-Bank Ewropew tal-Investiment

                     Il-ħatra tal-Prim Ministru ta’ konsensus u ta’ gvern ta' tranżizzjoni ta' unità nazzjonali

                     Ir-rikonoxximent tal-leġittimità tal-President ta’ tranżizzjoni u tal-gvern ta' tranżizzjoni, li jwassal għall-preżentazzjoni tal-kredenzjali tal-Ambaxxatur tal-UE għall-Madagaskar

                     Ir-risposta pożittiva u l-parteċipazzjoni attiva tal-UE, f'konsultazzjoni mal-SADC u mal-Unjoni Afrikana, fil-koordinazzjoni tar-rispons konġunt tal-komunità internazzjonali

                     L-identifikazzjoni tal-miżuri ta' sostenn elettorali permezz ta' strumenti varji, fosthom b'mod partikolari l-istrument għall-istabbiltà, skont il-fondi disponibbli

                     Il-formulazzjoni tal-proġetti ta' akkumpanjament tat-tranżizzjoni taħt l-10 FEŻ u l-linji baġitarji
                  Il-formulazzjoni ta’ programmi ta' kooperazzjoni għall-iżvilupp taħt l-10 FEŻ (fl-oqsma ta' intervent speċifikati mill-PIN tal-10 FEŻ) u l-linji baġitarji

                     L-istabbiliment tal-Parlament transizzjonali u tal-Kummissjoni Elettorali Nazzjonali Indipendenti (CENI) u l-elaborazzjoni u l-implimentazzjoni ta' qafas elettorali kredibbli bis-sostenn tan-Nazzjonijiet Uniti (NU) (ir-rapport tal-missjoni ta’ evalwazzjoni elettorali)

                     Jekk ir-rapport tal-missjoni ta' evalwazzjoni elettorali tan-NU jitqies bħala sodisfaċenti u l-iskeda elettorali bħala realistika:

                              —

                              L-inklużjoni tal-Madagaskar fil-lista tal-pajjiżi prijoritarji għal missjoni ta' Osservazzjoni Elettorali tal-UE fl-2012, u konsegwentement, il-konferma tar-rieda tal-Unjoni li tibgħat missjoni ta' osservazzjoni elettorali tal-UE, skont il-fondi disponibbli u tar-riżultati ta’ missjoni esploratorja

                              —

                                 Il-formulazzjoni tal-miżuri ta' sostenn elettorali permezz ta' strumenti varji, fosthom b'mod partikolari l-istrument għall-istabbiltà, skont il-fondi disponibbli

                     L-adozzjoni ta' liġi ta' amnestija rratifikata mill-Parlament transizzjonali u l-adozzjoni mill-imsemmi Parlament ta' liġi li biha jiġu ddefiniti l-kondizzjonijiet ta' implimentazzjoni tar-riżenja tal-President ta’ tranżizzjoni, tal-Prim Ministru u tal-Gvern ta’ tranżizzjoni jekk dawn jiddeċiedu li jkunu kandidati għall-elezzjonijiet

                     L-identifikazzjoni/il-formulazzjoni ta' azzjonijiet ta' sostenn għar-rikonċiljazzjoni nazzjonali u d-demokratizzazzjoni

                     Isiru elezzjonijiet leġislattivi u presidenzjali

                     Tintbagħat missjoni ta' osservazzjoni elettorali tal-UE, skont il-fondi disponibbli

                     It-tħabbir tar-riżultati tal-elezzjonijiet

                     Id-dikjarazzjoni tar-RGħ dwar l-iżvolġiment u r-riżultati tal-elezzjonijiet, li tivvaluta l-kredibbiltà tagħhom

                     F'każ ta' valutazzjoni pożittiva tal-elezzjonijiet, it-tnedija ta' proċedura għat-tħassir tad-Deċiżjoni taħt l-Artikolu 96 tal-Ftehim ta’ Sħubija AKP-UE u tad-Deċiżjoni tal-Kummissjoni Ewropea dwar it-tkomplija tal-funzjonijiet tal-uffiċjal awtorizzanti nazzjonali

                     President, Gvern u Parlament stabbiliti mill-ġdid u r-ritorn għall-ordni kostituzzjonali

                     Id-dikjarazzjoni tal-UE, mir-RGħ u mill-Kummissarju inkarigat mil-qasam tal-iżvilupp, li tilqa' r-ritorn għall-ordni kostituzzjonali u tikkonferma n-normalizzazzjoni totali tar-relazzjonijiet bejn l-UE u l-Madagaskar flimkien mat-tkomplija sħiħa tal-kooperazzjoni għall-iżvilupp

                     It-tħassir tad-Deċiżjoni taħt l-Artikolu 96 tal-Ftehim ta’ Sħubija AKP-UE u tad-Deċiżjoni tal-Kummissjoni dwar it-tkomplija tal-funzjonijiet tal-uffiċjal awtorizzanti nazzjonali

            Aħna nħeġġuk, kif ukoll lill-imsieħba politiċi tal-Madagaskar kollha, sabiex tissokkta bl-akbar perseveranza, fl-isforzi tiegħek biex jiġi implimentat il-pjan direzzjonali mill-aktar fis possibbli bil-għan li l-Unjoni Ewropea tkun tista' takkumpanja l-proċess ta' tranżizzjoni konsenswali u newtrali sabiex il-Madagaskar joħroġ mill-kriżi.
      L-Unjoni Ewropea ddeċidiet li tissostitwixxi l-miżuri xierqa speċifikati fl-ittra li tinsab fl-Anness tad-Deċiżjoni 2010/371/UE bil-miżuri xierqa li ġejjin:

                  —

                  l-għajnuna umanitarja u ta' urġenza ma tkunx affettwata,

                  —

                  il-Kummissjoni Ewropea ser timplimenta ċerti proġetti u programmi li jkunu ta’ benefiċċju dirett għall-popolazzjoni,

                  —

                  is-sostenn baġitarju previst fil-PIN tad-9 u l-10 FEŻ jibqa' sospiż,

                  —

                  il-proġetti u l-programmi li huma diġà fis-seħħ skont id-9 FEŻ ser ikomplu għaddejjin, minbarra l-azzjonijiet u l-pagamenti li jinvolvu direttament lill-gvern u lill-aġenziji tiegħu, bil-possibbiltà ta' reviżjoni li tiddipendi mill-evoluzzjoni tas-sitwazzjoni politika. L-emendi u l-addenda għall-kuntratti li jinsabu fis-seħħ bħalissa għandhom ikunu eżaminati fuq bażi ta' każ b'każ,

                  —

                  il-proġetti reġjonali jiġu evalwati fuq bażi ta' każ b'każ,

                  —

                  l-implimentazzjoni tal-PIN tal-10 FEŻ tkun soġġetta għar-rispett li jintwera min-naħa tal-Madagaskar lejn l-impenji tiegħu, hekk kif speċifikati fit-tabella ta' hawn fuq. Tali rispett ser iġib gradwalment ir-risposta tal-Unjoni Ewropea fir-rigward tat-tkomplija progressiva tal-programmi ta' kooperazzjoni għall-iżvilupp, il-miżuri ta' akkumpanjament tat-tranżizzjoni, b'mod partikolari fil-qasam tal-akkumpanjament għall-proċess elettorali, u eventwalment it-tkomplija sħiħa tal-kooperazzjoni għall-iżvilupp bit-tqegħid tal-maġġoranza tal-fondi għad-dispożizzjoni tal-Madagaskar.

            Dawn il-miżuri ser jibqgħu fis-seħħ għal perijodu ta' tnax-il xahar, iżda ser ikunu jistgħu jiġu riveduti fi kwalunkwe waqt, skont l-iżviluppi pożittivi jew negattivi tas-sitwazzjoni politika fil-Madagaskar.
      Nassigurawk, Sur President, mill-ikbar stima li għandna lejk.

               Għall-Unjoni Ewropea

               Għall-Kunsill

               Għall-Kummissjoni


title: 2008/434/KE: Deċiżjoni tal-Kunsill tas- 6 ta’ Ġunju 2008 li taħtar membru Taljan tal-Kumitat tar-Reġjuni

text:
               12.6.2008

               MT

               Il-Ġurnal Uffiċjali ta’ l-Unjoni Ewropea

               L 153/34

         DEĊIŻJONI TAL-KUNSILL
   tas-6 ta’ Ġunju 2008
   li taħtar membru Taljan tal-Kumitat tar-Reġjuni
   (2008/434/KE)
   IL-KUNSILL TA’ L-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 263 tiegħu,
   Wara li kkunsidra l-proposta mill-Gvern Taljan,
   Billi:

               (1)

               Fl-24 ta’ Jannar 2006, il-Kunsill adotta d-Deċiżjoni 2006/116/KE (1) li taħtar il-membri u l-membri supplenti tal-Kumitat tar-Reġjuni għall-perijodu mis-26 ta’ Jannar 2006 sal-25 ta’ Jannar 2010.

               (2)

               Post ta’ membru sar vakanti wara li skada l-mandat tas-Sur Giancarlo GABBIANELLI,

         IDDEĊIEDA KIF ĠEJ:
   Artikolu 1
   Is-Sur Giuseppe MICARELLI, Sindku tal-Comune di Capodimonte, huwa b’dan maħtur membru tal-Kumitat tar-Reġjuni għall-bqija tal-mandat, li jintemm fil-25 ta’ Jannar 2010.
   Artikolu 2
   Din id-Deċiżjoni għandha tidħol fis-seħħ fil-jum ta’ l-adozzjoni tagħha.

      Magħmul fil-Lussemburgu, 6 ta’ Ġunju 2008.

            Għall-Kunsill

            Il-President

         A. VIZJAK

      (1)  ĠU L 56, 25.2.2006, p. 75.